           ROMÂNIA

JUDEŢUL HUNEDOARA

    MUNICIPIUL BRAD

         P R I M A R U L
   Nr. 80/11017/20.05.2026
R E F E R A  D E  A P R O B A R E
privind aprobarea achitării cotizației, pentru anul 2026, datorată de către Municipiul Brad, în calitate de membru, Asociației de Dezvoltare
 Intercomunitară de Transport Public Local Zarand
Prin Hotărârea Consiliului Local nr. 108/2023, astfel cum a fost modificată prin Hotărârea Consiliului Local nr. 124/2023 și, respectiv, Hotărârea Consiliului Local nr. 176/2023, a fost aprobată asocierea Municipiului Brad, prin Consiliul Local al Municipiului Brad, cu Comuna Crișcior, prin Consiliul Local al Comunei Crișcior, în vederea constituirii Asociației de Dezvoltare Intercomunitară "Asociația de Dezvoltare Intercomunitară de Transport Public Local Zarand", persoană juridică de drept privat și de utilitate publică.


Prin același act administrativ a fost aprobată achitarea cotizației care, pentru primul an de activitate, stabilită în Adunarea Generală de constituire a asociației.

Astfel, prin Hotărârea nr. 1/2025 a Adunării Generale a Asociației de Dezvoltare Intercomunitară de Transport Public Local Zarand a fost stabilit cuantumul cotizației datorată de către membrii asociați.
Prin adresa înregistrată la Primăria Municipiului Brad sub nr. 29500/13.05.2026, Asociația de Dezvoltare Intercomunitară de Transport Public Local Zarand ne-a informat că pentru anul 2026, cotizaţia de membru pentru Municipiul Brad este în cuantum de 15 lei/locuitor/an, respectiv 211.185  lei/an. 

Aceasta se calculează după formula: 15 lei/locuitor/an x numărul de locuitori raportat de către Institutul Național de Statistică la data de 1 iulie a anului anterior celui pentru care se datorează cotizația și se achită din bugetul local.
În contextul celor de mai sus, am inițiat prezentul proiect de hotărâre prin care am propus aprobarea achitării cotizaţiei, pentru anul 2026, datorată de către Municipiul Brad, în calitate de membru, Asociației de Dezvoltare Intercomunitară de Transport Public Local Zarand și, totodată, alocarea în acest scop, din bugetul local al Municipiului Brad pentru anul 2026, a sumei de 211.185 lei, de la Capitolul Bugetar 51.02 – „Autorități Publice” și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea prezentului proiect de hotărâre prevederile Hotărârii Adunării Generale a Asociației de Dezvoltare Intercomunitară de Transport Public Local Zarand, nr. 1/2025,  art. 46 alin. (1) lit. a) din O.G. nr. 26/2000 cu privire la asociaţii şi fundaţii, cu modificările şi completările ulterioare, ale art. 3 alin. (2), art. 20 alin. (1) lit. h) și art. 35 alin. (4) și alin. (6) din Legea nr. 273/2006 privind finanțele publice locale, cu modificările şi completările ulterioare, ale art. 129 alin. (1), alin. (2) lit. d) și lit. e) și alin. (7) lit. n) din O.U.G. nr. 57/2019 privind Codul administrativ, cu modificările și completările ulterioare, precum șI ale Legea nr. 554/2004 a contenciosului administrativ, cu modificările și completările ulterioare.

